hu ca en es hu hu hu hu en hu hu hu hu hu hu hu hu en hu en hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu de de hu hu hu hu hu hu hu hu hu hu
Navigation AktuálisSzövetségPályázati lehetőségekHéraklészEdzőtáborok“A szövetségi kapitány szemével”SzakosztályokEredményekLive streamVersenyek2022 Senior European ChampionshipsBüszkeségeinkTörténelemEredmények és statisztikák (hazai)Eredmények és statisztikák (nemzetközi)MédiaKapcsolatElérhetőségImpresszum
A Kölyök Sport Park egy frissen induló kezdeményezés, amit a Csepeli Öttusa és Vízi-Sport Egyesület, a Triatlon S. E. és a Dobogó Sport Kft közösen indított el. A Park célja különböző rendezvények lebonyolítása, vagy rendezvényekhez kapcsolódása, melynek célközönsége a 4 – 16 éves gyerekek és családtagjaik.
Olyan eszközparkot igyekeztünk összeállítani, ahol minden gyerek megtalálja a korának és képességeinek megfelelő játékot, amin biztonságosan kitombolhatja magát.
A Kölyök Park a mozgás örömének megismerésére a koordinációs képességek fejlesztésére jött létre, de egyben egy aktív és élménydús játszótér is. Itt kis és nagyobb gyermek is megtalálhatja a kedvére való játékot, bevonhatja szüleit is, és órákig tartó kergetőzéssel és ugrálással vezetheti le gyermeki energiáit.
Az Öttusa Kölyök Park egy olyan mobil játszótér, ahol a gyerekek játékosan próbálhatják ki az öt sportágat.
Az Öttusa Kölyök Park bárhol felállítható ahol van egy kézilabda pályányi szabad terület (lehetőleg füves). Felállítása 1—2 órát vesz igénybe, és gondoskodunk kísérő személyzetről is, akik felállítják és szétszedik az eszközöket, szervezik a programokat, és vigyáznak a gyerekek épségére.
A Park természetesen hagyományos gyerek programokkal is kombinálható, így vállaljuk az arcfestés, bohócok és egyéb gyerekszórakoztató programok megszervezését is.
Az eszközök teljesen biztonságosak, rendelkeznek minden szükséges engedéllyel.
Akadálypálya, futás: felnőtteknek és gyerekeknek egyaránt
Az akadálypálya kettős felhasználási lehetőséggel rendelkezik.
Egyrészt egy kétpályás akadálypálya, ahol fej-fej melletti küzdelemben kell végigmenni a 15 méter hosszú pályán és kell küzdeni a feladatokat (mászófal, csúszda, cső, oszlopok, csatorna, stb.). Aki elsőnek beér, az nyer, de lehet a pályát családi váltóversenyre is használni, hiszen az akadályok a felnőttek számára sokszor még nehezebben is leküzdhetők.
A pálya másrészt hagyományos ugráló várként is használható, ilyenkor a 15 x 4 méteres „tomboló” több tucatnyi gyermek egyidejű befogadására alkalmas, akik kedvükre fedezhetik fel a pálya különböző részeit
A lovak és a lovaglás szinte minden gyermek számára izgalmat jelent. Ezzel a játékkal biztonságosan ismerkedhetnek meg az alapokkal (lábszorítás, ritmus). A lovas pályán 4 felnőtt, 4 gyermek felfújható ló állhat, és van két kicsi póni lovunk is. A pályán versenyeket lehet szervezni, ahol az nyer, aki először jut át a célvonalon
Medence! Úszás, strand, vízi játékok
Az 5 x 8 méteres felfújható medence rendkívül sokoldalúan felhasználható. Vízmélysége 30-40 cm így lehet benne strandolni, focizni, fogócskázni, dobálózni. A tapasztalatok is bizonyítják, hogy ez a medence hamar a program központja lesz, hiszen mindenki szereti a vízpartokat, szereti lógatni a lábát a vízbe és közben nézni, ahogy a gyerekek önfeledten játszanak a medencében.
Ha az időjárás nem megfelelő, vagy szervezett versenyekre szeretnénk használni a medencét, úgy választhatunk az alábbi kiegészítők közül: vízi gömb, vízi roller, lapátkerekes kishajó
Ezekkel a kiegészítőkkel a medence egy univerzális stranddá válik, ahol a gyerekek kedvükre játszhatnak, biztonságosan fürödhetnek és többféle új, izgalmas játékot próbálhatnak ki. Lehet vízen járni, mókuskerékben vízen szaladni, csónakázni.
A medence kiválóan alkalmas ügyességi versenyek megrendezésére is.
Az öttusában – és a kalózok életében is fontos – a vívás. Ennek a számnak a játékos bemutatására olyan vívófelszerelésünk van, amit bármelyik gyerek biztonságosan kipróbálhat. A gyerekek így megismerik a vívó sport igazi alapjait, kipróbálhatják magukat a vívásban, és a filmeken látottakat összehasonlíthatják a valósággal. A műanyag penge és a sisak biztonságos és találat esetén a beépített gomb sípolással jelez.
Az általunk kialakított Kölyök Park a kalózhajó köré épül. Ez a látványos ugráló vár a „zászlóshajó”. Lehet benne ugrálni, csúszdázni és nincs olyan gyerek, aki a hajót meglátva ne akarná kipróbálni. A Park a kalózok köré is épülhet, hiszen a kalózok úsznak, futnak, vívnak, lőnek, és néha persze lovagolnak is.
Nincs játék igazi kuckó nélkül. Ez a kis házikó – amellett, hogy csábítóan néz ki – egy remek ugráló vár a kisebb gyermekek részére. Belül olyan, mint egy dühöngő, a puha falak között hosszú ideig ugrálnak és játszanak a gyerekek.
Iskolai sportrendezvények, osztályversenyek, iskolák közötti versenyek szervezését vállaljuk, és lebonyolítjuk.
Az öttusa sportág nagyjaival is találkozhatnak esetleg a fiatalok
Az Öttusa Kölyökpark rendelkezésre áll egyes cégek csapatépítő rendezvényein, részprogramként és egész napos családi programként is igény szerint
Szívesen együttműködünk, bekapcsolódunk más rendezvényszervező cégek által lebonyolított események alprogramjaiként
tel: 06/209 566 735
Földi László búcsúztatásának időpontja
A szeptember elején elhunyt Földi László, egykor öttusázó búcsúztatásának időpontja: 2022. október 1...
VERSENYKIÍRÁS – Elit Bajnokság – 2022.10.08-09.
A nevezés megkezdődött. A nevezés megkezdése előtt mindenki ellenőrizze a https://www.pentathlon.hu/...
Kettős egyéni siker és egy csapatarany ráadásnak!
BERECZKI RICHÁRD EURÓPA-BAJNOK! SZÉP BALÁZS EURÓPA-BAJNOKI EZÜSTÉRMES! BERECZKI RICHÁRD(1), SZÉP BAL...
GULYÁS MICHELLE BRONZÉRMES! A CSAPAT EZÜSTÉRMES!
GULYÁS MICHELLE BRONZÉRMES AZ EURÓPA-BAJNOKSÁGON! GULYÁS MICHELLE (3), SIMON SAROLTA (6), BARTA LUCA...